projecte-aina/catalan_government_crawling huggingface dataset:
La gestió dels ajuts en el tram final de la campanya no s'ha vist afectada per les limitacions de la pandèmia
El Departament d'Agricultura, Ramaderia, Pesca i Alimentació (DARP) de la Generalitat de Catalunya va finalitzar, el passat 30 de juny, tal com estableixen els reglaments comunitaris, els pagaments dels ajuts directes de la Política Agrària Comuna (PAC) i dels ajuts de sostenibilitat agrària del Programa de Desenvolupament Rural (PDR) de l'any 2019.
Amb aquests pagaments el DARP ha abonat un total de 306.218.560 EUR.
Els ajuts directes de la PAC consten dels ajuts dissociats, que inclouen l'ajut de pagament bàsic, el pagament per pràctiques agrícoles beneficioses per al medi ambient (altrament dit pagament verd), el complement de joves, i l'ajut del règim de petits agricultors; els ajuts associats agrícoles i els ajuts associats ramaders.
A principis del passat mes de desembre ja es va pagar la pràctica totalitat dels beneficiaris dels ajuts desconnectats.
Amb el canvi d'any, es va iniciar els pagaments dels ajuts associats per a mantenir la fiscalitat interanual.
A principis de març ja s'havia abonat el 90% del total dels ajuts associats, i a finals d'abril ja s'havia pagat el 99,5 % del total en referència a la campanya 2018.
A la gràfica, a continuació, es pot veure l'evolució dels pagaments durant la campanya.
Els imports de cadascuna de les línies d'ajut són els que consten en el següent quadre:
Pel que fa als ajuts a la sostenibilitat agrària, inclosos en el Programa de Desenvolupament Rural de Catalunya 2014-2020, l'import assolit per la campanya 2019 és de 41.873.731 EUR.
Cal destacar la campanya 2019 com la darrera dels cinc anys de compromisos en aquells expedients iniciats l'any 2015 amb compromisos quinquennals.
D'altra banda, també cal remarcar que els pagaments de totes aquestes línies d'ajut corresponents a la campanya 2019, s'han realitzat íntegrament abans del 30 de juny del 2020, com ja s'ha esmentat, tal com estableix el reglament comunitari i tot i les dificultats que ha generat la pandèmia de la COVID-19.
Pel que fa a línies d'ajut, cal valorar molt positivament l'evolució de l'agricultura i la ramaderia ecològica, amb un increment important del nombre de sol·licituds i d'imports, respecte anualitats anteriors, atesa la convocatòria oberta per a nous sol·licitants durant l'any 2019.
Els imports de cada una de les línies d'ajut són els que consten en el següent quadre:
Es poden consultar les dades dels pagaments 2019 d'ajuts directes per línies d'ajut i per comarques a Visualitzacions dels pagaments, on també es poden veure les dades dels pagaments des de 2011.
Els pagaments de la campanya 2019 s'han caracteritzat per una eficiència en la gestió, i un compromís amb el sector d'avançar al màxim l'ingrés dels ajuts
Amb aquests pagaments s'abonarà abans de final d'any el 95% de l'import total que la legislació europea permet pagar, i del 100% en el cas del règim de petits agricultors.
Es tracta dels ajuts de pagament bàsic, pagament del greening, complement de joves i els ajuts del règim de petits agricultors.
El Departament d'Agricultura, Ramaderia, Pesca i Alimentació (DARP) ha acordat amb les organitzacions agràries efectuar la bestreta del 70% dels ajuts directes dissociats de la Política Agrària Comuna (PAC).
El DARP ha informat que el pagament de la bestreta es realitzarà la setmana del 9 de novembre.
L'import restant es realitzarà la primera quinzena del mes de desembre.
En una campanya excepcional per la Covid-19, s'han pogut presentar i gestionar amb normalitat i sense incidents la totalitat de les DUNs previstes.
La campanya 2020 s'ha caracteritzat per uns terminis de gestió més curts, condicionants pel desenvolupament de la pandèmia.
La situació del primer semestre va comportar una ampliació dels terminis de sol·licitud, fins al 15 de juny.
El DARP ha coordinat la campanya de verificacions, aportant recursos humans i materials extraordinaris, utilitzant les darreres tecnologies en imatges de satèl·lit, amb l'objectiu de verificar amb més diligència i eficiència els estrictes controls que la reglamentació comunitària requereix.
L'objectiu principal ha estat realitzar la gestió de manera reglamentària, per tal d'avançar al màxim l'ingrés dels ajuts.
Amb aquest pagament els beneficiaris hauran rebut el 70% tan aviat com la reglamentació ho permet i rebran el 95% de l'import dels ajuts directes desconnectats de la PAC, corresponents al 2020, i el 100% en el cas del règim dels petits agricultors, abans de finalitzar l'any.
El 5% restant es liquidarà durant el primer semestre del 2021, un cop es verifiquin els límits pressupostaris, si s'escau.
Destacar la feina feta per les persones del DARP, així com de les Entitats Col·laboradores.
Amb l'esforç i eficiència de totes elles s'ha aconseguit donar resposta de manera molt eficaç i eficient, a aquesta campanya, condicionada per la pandèmia que s'està vivint.
S'anticipa el 70% d'aquests ajuts la setmana del 9 de novembre, amb una aportació de liquiditat a les explotacions de més de 165M €, la resta s'abonarà a principis de desembre.
L'objectiu dels ajuts del CGE és incentivar el desenvolupament de les funcions productives, econòmiques, mediambientals, i socials de l'agricultura, amb la finalitat de fomentar la viabilitat de les explotacions agràries, i d'assolir un desenvolupament rural sostenible
Es manté el mateix volum de beneficiaris de l'ajut a la primera instal·lació de joves de la convocatòria anterior.
A partir d'aquest divendres 6 de març, el Departament fa l'ingrés a 1.979 beneficiaris d'un import total d'11,9 M€ dels ajuts de la PAC de l'any 2019
El Departament d'Agricultura, Ramaderia, Pesca i Alimentació posa a disposició d'agricultors i ramaders una aplicació de mòbil per fer fotografies geoetiquetades
L'import total del pagament és de 653.978,88 euros.
A partir d'aquest divendres 14 de febrer, el Departament fa l'ingrés a 2.212 beneficiaris d'un import total de 5,4 M€ dels ajuts de la PAC de l'any 2019
L'import total del pagament és de 2.543.411,93 euros.
Així, juntament amb el pagament del 87% restant de la campanya 2019, efectuat el passat 20 de desembre, el Departament ha abonat per aquest concepte un total de 10.810.973,99 €
Amb el Departament d'Agricultura, Catalunya lidera a nivell europeu l'aposta per la transparència, facilitant l'accés i la disponibilitat de totes les dades declarades en la DUN per a qualsevol ciutadà
A partir d¡aquest divendres 31 de gener, el Departament fa l'ingrés a 11.753 beneficiaris d'un import total de 4,5 M€ dels ajuts de la PAC de l'any 2019
Aquest dijous s'inicia el pagament.
L'import total del pagament és de 5.917.747,65 euros.
El Departament d'Agricultura, Ramaderia, Pesca i Alimentació continua efectuant els pagaments del Programa de Desenvolupament Rural de Catalunya PDR.cat2020 complint així amb els compromisos assumits amb els agricultors.
Així el DARP fa efectiu aquest dijous 9 d'abril el pagament dels imports corresponents a la campanya 2019 de l'ajut a la Gestió Sostenible de Zones Humides ( 5.706.537,69 €) i de l'ajut a la Gestió de la Fertilització (211.209,96 €).
Aquests ajuts, amb compromisos a 5 anys vista, s'emmarquen dins el PDR.cat2020, amb el cofinançament del Fons Europeu Agrícola de Desenvolupament Rural (FEADER).
L'import total del pagament és de 5.917.747,65 €.
Ajut a la Gestió Sostenible de Zones Humides
L'objectiu de l'ajut és establir un sistema de gestió de les zones humides amb un elevat grau de sostenibilitat preservant les mesures de protecció adequades dels hàbitats considerats d'interès comunitari i tot donant resposta a la demanda creixent de la població, de la millora ambiental en ecosistemes de closes i arrossars de les superfícies incloses en aquestes zones.
Aquest pagament es farà efectiu a 1.553 beneficiaris de 6 comarques i té un impacte sobre 21.659 ha de conreu.
Ajut a la Gestió de Fertilització
L'objectiu de l'ajut és millorar les pràctiques agràries que duen a terme a les explotacions agràries relatives a la fertilització de conreus.
Les millores d'aquestes pràctiques suposen sempre un grau de sostenibilitat superior als requisits mínims que marca la normativa.
Aquest pagament es farà efectiu a 149 beneficiaris de 14 comarques, i té un impacte sobre 6.570 ha de conreu.
Gràfics i mapes de distribució comarcal:
L'objectiu de l'ajut a la Gestió Sostenible de Zones Humides és establir un sistema de gestió de les zones humides amb un elevat grau de sostenibilitat preservant les mesures de protecció adequades dels hàbitats considerats d'interès comunitari.
L'objectiu de l'ajut a la Gestió de Fertilització és millorar les pràctiques agràries que es duen a terme a les explotacions agràries relatives a la fertilització de conreus.
Un import de 5,34 M€ pels ajuts de pagament bàsic, pagament del greening, complement de joves i els ajuts del règim de petits agricultors de l'any 2019
El Departament d'Agricultura, Ramaderia, Pesca i Alimentació (DARP) efectua, aquesta setmana, el primer pagament dels ajuts directes de la PAC 2019 a 518 beneficiaris per valor de 5.340.175 euros, corresponents als ajuts de pagament bàsic, pagament del greening, complement de joves i els ajuts del règim de petits agricultors.
És el pagament als agricultors a qui es va endarrerir el pagament que es va fer el passat dos de desembre dels ajuts sol·licitats de 2019 per tenir pendent la resolució de les incidències dels seus expedients en parcel·les declarades a altres Comunitats Autònomes.
Amb aquest pagament els beneficiaris a qui ara és paga, reben els importsvdel 95% dels ajuts directes desconnectats de la Política Agrària Comuna (PAC), corresponents al 2019, i el 100% en el cas del règim dels petits agricultors.
El 5% restant es liquidarà durant el primer semestre del 2020, un cop es verifiquin els límits pressupostaris, si s'escau.
(*) Hi ha beneficiaris que cobren més d'un ajut.
Els sol·licitants de l'ajut podran accedir el contingut de la seva resolució a partir del dia 27 de gener de 2020, a través de l'aplicació DUN, accessible al web del DARP, on cal identificar-se amb certificat digital.
El termini per a la presentació de recurs d'alçada, si s'escau, finalitza el 27 de febrer de 2020.
D'altra banda els ajuts directes associats agrícoles està previst fer el seu abonament el 31 de gener de 2020 i els associats ramaders dins del primer trimestre de l'any 2020.
La informació d'aquest pagament va acompanyada d'una visualització interactiva dels imports i beneficiaris de cada comarca, per cada una de les línies dels ajuts directes pagats, dels dos pagaments fets fins ara: 2 de desembre de 2019 i 24 de gener de 2020.
Una mostra més de l'aposta del DARP per les dades obertes que s'afegeix a la publicació Radiografia de les explotacions agrícoles de Catalunya 2019.
Els ajuts directes associats agrícoles està previst fer el seu abonament el 31 de gener de 2020 i els associats ramaders dins del primer trimestre de l'any 2020.
En total, juntament amb el pagament del mes d'abril, el sector haurà rebut 5.990.888 € euros en concepte d'ajuts directes associats als caps de bestiar, i amb aquest nou pagament, el DARP ja ha pagat 263.343.298 euros pels ajuts directes dissociats i associats agrícoles i ramaders de l'any 2019
El Departament d'Agricultura, Ramaderia, Pesca i Alimentació (DARP) de la Generalitat de Catalunya paga aquest divendres, 29 de maig, el 10% pendent dels ajuts directes associats al sector del boví d'engreix, un cop establerts pel Ministeri els imports unitaris definitius de 2019.
Els 2.014 beneficiaris inclosos en aquest pagament complementari rebran un import total de 524.600 euros, corresponents als ajuts a les explotacions de boví d'engreix, tant aquelles en què els vedells procedeixen de la pròpia explotació com si han nascut fora de l'explotació, i les explotacions de boví d'engreix amb drets especials de 2014.
En total, juntament amb el pagament del mes d'abril, el sector haurà rebut 5.990.888 € euros en concepte d'ajuts directes associats als caps de bestiar.
Els imports unitaris per cap de bestiar es poden consultar en el document 'Imports unitaris ajuts associats, per hectàrea o per cap de bestiar'.
Amb aquest nou pagament, el DARP ja ha pagat 263.343.298 euros pels ajuts directes dissociats i associats agrícoles i ramaders de l'any 2019.
Aquests ajuts, que formen part del primer pilar de Política Agrària Comuna (PAC), estan finançats al 100% pel Fons Europeu Agrícola de Garantia (FEAGA), i estan destinats a atendre sectors específics amb risc de disminució o abandonament de la producció.
Dades de l'import i el nombre de beneficiaris del pagament d'aquests ajuts directes associats ramaders:
Les resolucions vinculades a aquests pagaments no es publicaran fins l'aixecament de l'estat d'alarma imposat per l'estat mitjançant el Real Decret 463/2020 de 14 de març pel qual es declara l'estat d'alarma per a la gestió de la crisi sanitària ocasionada pel COVID-19, inclòs.
Malgrat això, els sol·licitants dels ajuts poden accedir a les dades del pagament a través de l'aplicació DUN.
Un cop es reverteixi aquesta situació excepcional, s'informarà del dia de la publicació de les resolucions que hagin quedat pendents i del termini per la presentació de recurs d'alçada, si escau.
Promoure l'eficiència dels recursos i fomentar el pas a una economia baixa en carboni i capaç d'adaptar-se al canvi climàtic en el sector agrari, aconseguint un ús més eficient de l'energia i facilitant el subministrament i l'ús de fonts renovables d'energia.
Requisits i compromisos de beneficiari (veure fitxa interpretativa)
Seran subvencionables les inversions que d'acord amb un estudi o memòria s'adaptin i/o mitiguin el canvi climàtic amb relació a l'explotació, i van diridigides a algún dels següents àmbits:
Veure detall dels costos elegibles en la fitxa interpretativa.
L'ajut consisteix en el 40% de les inversions subvencionable, que es pot incrementar fins a un màxim del 65% si:
Executades les inversions es tramita la sol·licitud de pagament que cal acompanyar de la següent documentació necessària per la certificació i pagament de l'ajut:
Mitigació del canvi climàtic a les explotacions agràries
El Departament d'Agricultura, Ramaderia, Pesca i Alimentació (DARP) publica el Mapa d'explotacions agrícoles de Catalunya 2019 al portal Dades Obertes de la Generalitat de Catalunya.
El Departament d'Agricultura, Ramaderia, Pesca i Alimentació (DARP) publica el Mapa d'explotacions agrícoles (DUN) de Catalunya al portal Dades Obertes de la Generalitat de Catalunya.
Es tracta d'una nova capa gràfica que geolocalitza les explotacions agrícoles a partir de les dades declarades a la DUN de la campanya 2019 (declaració anual que han de fer els titulars de totes les explotacions agràries), amb la intenció d'oferir una informació rellevant per al sector i per a la ciutadania en general, tot respectant les polítiques de transparència i de protecció de les dades personals.
Aquest nou dataset s'afegeix a d'altres que ja té publicats el DARP, com el Mapa de Cultius, el SIGPAC, el Registre d'Explotacions Ramaderes o les Indústries Agroalimentàries, dins del marc de l'estratègia d'obertura de les dades públiques de la Generalitat que té com a objectiu facilitar dades obertes per defecte, actualitzades, accessibles i utilitzables.
Aquesta nova publicació es situa dins del marc de l'estratègia d'obertura de les dades públiques de la Generalitat de Catalunya establerta pel Govern per tal d'avançar en els principals objectius de la Carta Internacional de Dades Obertes, que es basen a facilitar dades obertes per defecte, actualitzades, accessibles i utilitzables.
Aquest conjunt de dades conté la informació gràfica de la delimitació de cada explotació agrícola, així com altres atributs de les explotacions com són l'organització jurídica, les denominacions de qualitat, els ajuts sol·licitats, l'edat i sexe del titular, l'adhesió a venda de proximitat, entre d'altres.
També inclou les dades de localització i la superfície total de l'explotació.
La publicació del Mapa d'explotacions agrícoles (DUN) de Catalunya a Dades Obertes inclou l'arxiu en format shaphile i geopakage per facilitar-ne la geolocalització i dos arxius auxiliars explicatius, un d'ells en format excel per les codificacions.
Aquest divendres s'inicia el pagament.
L'import total del pagament és de 3.417.440,38 euros.
El Departament d'Agricultura, Ramaderia, Pesca i Alimentació continua efectuant els pagaments del Programa de Desenvolupament Rural de Catalunya PDR.cat2020 complint així amb els compromisos assumits amb els agricultors.
Així el DARP fa efectiu aquest divendres 29 de maig el pagament dels imports corresponents a l'ajut de Sistemes alternatius a la lluita química de la campanya 2019.
Aquest ajut, amb compromisos a 5 anys vista, s'emmarquen dins el PDR.cat2020, amb el cofinançament del Fons Europeu Agrícola de Desenvolupament Rural (FEADER).
L'import total del pagament és de 3.417.440,38 €.
L'objectiu d'aquesta línia és reduir l'aplicació de productes químics mitjançant el foment de sistemes alternatius a la lluita química contra plagues i malalties en cultius de fruiters, vinya, olivera, cítrics, i hortalisses.
Aquest pagament es farà efectiu a 4.179 beneficiaris de 26 comarques, i té un impacte sobre 48.215 ha de conreu.
Per a més informació, gràfic i mapes de distribució del pagament:
També ens podeu seguir a través de facebook.com/agricultura.cat i twitter.com/agriculturacat
L'objectiu d'aquesta línia és reduir l'aplicació de productes químics mitjançant el foment de sistemes alternatius a la lluita química contra plagues i malalties.
Els beneficiaris de l'ajut són notificats de la seva resolució a l'e-tauler i reben un correu electrònic informant del detall del seu expedient.
La justificació de no inici de les inversions es pot fer amb FotoDUN.
El Departament d'Agricultura, Ramaderia, Pesca i Alimentació (DARP) aprova ajuts a 492 explotacions agràries catalanes per fer inversions per a la millora de la competitivitat agrària.
Aquesta resolució ha estat possible en l'actual estat d'alarma gràcies a l'ordre ARP/50/2020, de 23 d'abril, que considera aquest tràmit indispensable per a la protecció de l'interès general, alhora que també modifica el termini per la justificació de les inversions en benefici dels agricultors i agricultores.
L'import total d'ajut atorgat ascendeix a 9.642.933,78 euros que representa un volum d'inversió superior a 24,5 milions d'euros.
Actualment s'està valorant un altre grup d'expedients que completarà l'aprovació de les sol·licituds que superin la puntuació mínima i compleixin la resta de requisits de la convocatòria.
L'ajut per a la millora de la competitivitat agrària de les explotacions agràries, regulat per la Ordre ARP/64/2019, de 3 d'abril, per la qual s'aproven les bases reguladores dels ajuts associats al contracte global d'explotació (CGE), s'emmarca en el PDR.cat2020.
Aquests ajuts tenen caràcter de cofinançats amb el Fons Europeu Agrícola de Desenvolupament Rural (FEADER).
Amb aquesta línia d'ajuts es fomenta la millora dels resultats econòmics de les explotacions agràries, es facilita la seva reestructuració i modernització i s'incrementa la seva participació i orientació cap al mercat.
Es dona suport a inversions productives per a la reestructuració d'explotacions, a la millora de les condicions d'higiene i benestar animal, i aquelles que suposen un increment del valor afegit, classificació, condicionament, transformació i comercialització dels productes agraris de la pròpia explotació.
La majoria d'inversions auxiliades aquesta convocatòria 2019 són per a la millora i construcció d'immobles i instal·lacions productives, tractors i maquinària innovadora, i actuacions en cultius permanents.
I aquestes es localitzen principalment a Lleida, tant pel què fa al nombre d'expedients, com els imports invertits i subvencionats.
Enguany es podran auxiliar la totalitat de projectes que assoleixen els criteris de priorització mínims (25 punts).
Per a més informació, mapes de distribució del pagament:
També ens podeu seguir a través de facebook.com/agricultura.cat i twitter.com/agriculturacat
L'objectiu dels ajuts de CGE és incentivar el desenvolupament de les funcions productives, econòmiques, mediambientals i socials de l'agricultura, amb la finalitat de fomentar la viabilitat de les explotacions agràries i assolir un desenvolupament rural sostenible
El Departament d'Agricultura ha seleccionat 11 Grups d'Acció Local (GAL) per a aplicar el desenvolupament local participatiu Leader en el marc del Programa de Desenvolupament Rural (PDR) de Catalunya 2014-2020.
L'Associació d'Iniciatives Rurals de Catalunya (ARCA) és l'entitat de dinamització, coordinació i representació dels grups Leader de Catalunya davant d'ens i institucions d'àmbit català, estatal i internacional, en col·laboració amb el Departament.
Un dels objectius principals dels GAL és la dinamització territorial i la divulgació dels seus projectes més estratègics i bones pràctiques, conjuntament amb la gestió dels ajuts, que convoca anualment el Departament, per a fomentar la realització d'inversions que generin activitat econòmica en les zones rurals i fomentin la creació i/o manteniment de llocs de treball, principalment de dones i de joves, en actuacions de millora dels processos de transformació i comercialització dels productes agraris, creació i desenvolupament de microempreses, foment d'activitats turístiques, i conservació i millora del patrimoni rural.
Aquest divendres s'inicia el pagament.
L'import total del pagament és de 941.461,27 euros.
El Departament d'Agricultura, Ramaderia, Pesca i Alimentació continua efectuant els pagaments del Programa de Desenvolupament Rural de Catalunya PDR.cat2020 complint així amb els compromisos assumits amb els agricultors.
Així el DARP fa efectiu aquest divendres 5 de juny el pagament dels imports corresponents de l'ajut a la Gestió i recuperació de prats de dall de la campanya 2019.
Aquests ajuts, amb compromisos a 5 anys vista, s'emmarquen dins el PDR.cat2020, amb el cofinançament del Fons Europeu Agrícola de Desenvolupament Rural (FEADER).
L'import total del pagament és de 941.461,27 €.
Aquesta mesura inclou la racionalització dels aprofitaments ramaders extensius i semi extensius incentivant el respecte a les càrregues ramaderes, la realització de treballs culturals que garanteixin la conservació dels hàbitats, entre d'altres.
Aquest pagament es farà efectiu a 737 beneficiaris de 12 comarques i té un impacte sobre 12.127 ha de conreu
Gràfic i mapes de distribució comarcal: